BSC-LT/ACAData huggingface dataset:
[ca] En aquest article es presenta un projecte de recerca i acció participativa a partir de la creació de xarxes socials per promoure la participació de les famílies i dels agents socials de la comunitat amb l'objectiu de cohesionar el debat i les accions educatives en els municipis, en el marc del model ecològic. S'hi vinculen els microsistemes familiar i escolar amb els agents que pertanyen al mesosistema (veïnat, municipi, pediatria, teixit associatiu, etc). L'interès de la xarxa se centra a poder construir conjuntament uns eixos que orientin l'acció educativa familiar i la de les institucions considerant tots els punts de vista de les persones que pertanyen als diferents sistemes. S'hi mostren uns primers resultats de la coordinació i del treball en diferents xarxes per palesar la fortalesa de l'aprenentatge compartit i un aprofitament de les idees de la mateixa xarxa i entre diferents xarxes.

[en] An Active Participant Research project is presented that is based on the creation of Social networks to promote the participation of the community's families and social agents in order to make educational actions and debate in municipalities more cohesive, as part of the ecological model. The family and school microsystems are linked with agents belonging to the mesosystem (neighbourhood, municipality, paediatrics, associative network, etc). The Network's interest lies in being able to jointly construct axes to guide the educational action of families and institutions in consideration of all the points of view of the people belonging to the different systems. The first results are shown of the coordination and work done in different Networks to show the strength of shared learning and the benefits gleaned from the ideas of the Network itself and between the different Networks.
[ca] El present article pretén analitzar el paper de la negociació col·lectiva sectorial en la bretxa salarial de gènere (BSG). Centra la seva atenció en tres sectors d'activitat il·lustratius de diferents configuracions de BSG (banca, química i dependència), a fi de determinar com s'aborden a nivell convencional els possibles factors que en cada cas intervenen en la fisonomia de la BSG, tractant d'identificar els encerts i les mancances del marc convencional, així com dissenyant possibles solucions reguladores. Es parteix del marc legal i de la jurisprudència de caràcter més general, i s'introdueixen els elements concrets contemplats en els convenis col·lectius estudiats. Com a dimensions clau, s'aborden la selecció i contractació de personal, la valoració de llocs de treball i la classificació i promoció professional, la retribució (estructura retributiva i sistema de retribució) i el temps de treball des de la perspectiva de la conciliació de la vida familiar i laboral. Unes breus reflexions finals tanquen aquest article.

[en] The article aims to analyze the role of sectoral collective bargaining in shaping the gender wage gap (GPG). The paper focuses on three sectors of activity that are illustrative of different configurations of the GPG (banking, the chemical industry and elderly care). Its main aim is to determine how collective bargaining addresses the factors that possibly shape the physiognomy of the GPG in each case, identifying the merits and deficiencies in the regulation, as well as designing possible solutions. Building on an analysis of the legal framework and case law more generally, the article then addresses specific elements of the studied collective agreements. The key dimensions analyzed are: staff selection and recruitment; job evaluation and professional classification and promotion; pay (pay structure and pay systems); working time from the perspective of work-family reconciliation. The article concludes with some final reflections.
[ca] L'objectiu d'aquest treball és analitzar les principals deficiències estructurals que presenta el Servei Europeu d'Acció Exterior, les reformes realitzades per pal·liar-les i les oportunitats que presenta per erigir-se com un vertader servei diplomàtic comú en el si de la UE. Tot això emmarcat en les negociacions internacionals per a la no proliferació nuclear d'Iran com a estudi de cas. En altres paraules, en aquest estudi s'evidencien els problemes interns que han caracteritzat i determinat la diplomàcia europea i suggereix com aquesta pot arribar a ser un organisme realment eficient en l'escenari internacional.

[en] The objective of this work is to analyze the main structural deficiencies presented by the European External Action Service, the reforms carried out to alleviate them and the opportunities it presents to be erected as a true common diplomatic service within the Of the EU. All of this framed in the international negotiations for Iran's non-nuclear proliferation as a case study. In other words, this study demonstrates the internal problems that have characterized and determined European diplomacy and suggests how it can become a truly efficient organization on the international stage.
[ca] Aquest article té com objectiu principal explorar les característiques demogràfiques i l'efecte de la distribució desigual d'efectius per sexes en les pautes matrimonials dels immigrants i segona generació d'espanyols a Ybor City (Tampa, Florida, Estats Units) a principis del segle XX. Ybor City, apart de proporcionar-nos detalls de la poc estudiada emigració als Estats Units, és el cas d'una ciutat que apareix i creix gràcies al desenvolupament de la industria del tabac que, en els seus primers anys, va atreure una gran quantitat d'espanyols, la seva majoria solters que es van enfrontar a les dificultats de trobar esposa entre les escasses dones d'origen espanyol. Les dades provenen de l'Hispanic Oversample del cens d'Estats Units de 1910. Pel cas de Ybor City, disposem d'una mostra del 50% dels espanyols d'origen i segona generació, així com de totes les persones que convivien a la mateixa llar.

[en] The goal of this article is to explore the demographic features and the effects of an unbalanced sex ratio on the marriage patterns of Spanish immigrants and their descendants in Ybor City (Florida, United States) at the beginning of the 20th century. Besides providing details of clandestine emigration to the United States, Ybor City is a city that was established as a result of the development of the tobacco industry. During its early years it attracted a huge number of Spanish people, most of them single men who had to face the problem of a shortage of Spanish women. The data that were used comes from the Hispanic Oversample of the 1910 United States Census. For Ybor City, this is a 50% sample of the Spanish people, their direct descendants and those living in the same home.
[ca] El llibre quart del Codi civil de Catalunya admet expressament per primera vegada en l'article 422-9 la validesa del testament que tingui com a contingut únic la revocació d'un testament anterior sense necessitat de la institució d'hereu. És l'anomenat testament merament revocatori, la novetat del qual i la dificultat del seu encaix en el nostre dret de successions exigeixen un estudi rigorós del seu concepte i la seva naturalesa, amb especial atenció als problemes pràctics que planteja. L'objecte d'aquest treball és aproximar-nos a l'estudi i la construcció jurídica del concepte de testament merament revocatori en el dret successori català, i amb aquesta pretensió realitzarem una breu anàlisi de les seves fonts històriques, la seva interpretació doctrinal i la seva tipificació en el Codi civil de Catalunya.

[en] Book iv of the Civil Code of Catalonia explicitly admits for the first time in Article 422-9 the validity of a will whose only content is the revocation of a previous will, without the need to institute an heir. This is the so called merely revocatory will and its innovatory character and difficulty of fitting into our Succession Law demands a rigorous analysis of its concept and of its nature, with special attention to the practical problems which it entails. The aim of this paper is to approach the study and legal construction of the merely revocatory will concept in Catalan Succession Law, and with this goal we make a brief analysis of its historical sources, its doctrinal interpretation and its classification within the Civil Code of Catalonia.
[ca] El present treball consisteix en la planificació i elaboració d'un reportatge fotogràfic, el qual té com a missió principal oferir una imatge complerta de la vida d'un esquiador de muntanya professional que ha de combinar l'esport d'elit amb un grau universitari. Es pretén mostrar les exigències afegides que suposa dedicar-se a aquest esport tan minoritari, així com les seves particularitats.

[en] The present work consists of the planning and elaboration of a photographic report, whose main mission is to offer a complete image of the life of a professional mountain skier who must combine the elite sport with a university degree. The aim is to show the added demands of dedicating oneself to this minority sport, as well as its particularities.
[ca] Introducció: El càncer de mama, es el càncer diagnosticat amb més freqüència al mon. El 90% de les morts son degudes a metàstasis. Es creu que si s'aconsegueix aturar la formació del microambient, les cèl·lules tumorals no seran capaces de formar metàstasis. Objectiu: Confirmar o descartar a SDC1 i SDC4 com a possibles dianes del pèptid NT4 i avaluar l'efecte del compost NT4-Biotina. Mètode: Es fan servir tècniques com siRNA dels candidats més prometedors i es comprova la eficàcia del compost NT4 conjugat amb Biotina per la seva futura utilització. Conclusions: SDC1 i SDC4 es varen descartar com a possibles dianes del NT4. Serà necessari realitzar un assaig de precipitació de proteïnes per trobar el candidat més idoni. El NT4-Biotina ha demostrat ser eficaç en la reducció de la captació d'exosomes, però necessitem doblar la quantitat del compost per a produir el mateix efecte que amb només NT4

[en] Introduction: Breast cancer is one of the most commonly diagnosed cancers worldwide. 90% of death are caused by metastasis. It is believed that if we can stop the microenvironment formation, tumor cells won't be able to grow into a metastasis. Objective: Identify or discard SDC1 and SDC4 as a possible targets of NT4 and evaluate the effect of the composite NT4-Biotin. Method: We used techniques such as siRNA with the most likely candidates, and studied the effectiveness of NT4 with the addition of Biotin so we will be able to use it in a future experiments. Results: SCD1 and SCD2 were discarded as a possible target of NT4. A protein pull-down will be needed to find the most likely candidate. NT4-Biotin, has shown its efficacy in the reduction of the exosomes uptake, but we needed to double the quantity to compare it with the results of NT4 alone.
[ca] Àdhuc amb les seves dificultats i limitacions, l'aprenentatge per indagació està considerat un dels enfocaments didàctics més idonis per aprendre ciència fent ciència. A fi de posar-ho en pràctica en educació infantil, es va dissenyar una proposta didàctica basada en seqüències de pregunta-predicció-comprovació. La proposta es va implementar amb 83 nens de 2 a 4 anys. El propòsit era utilitzar l'aprenentatge per indagació per a la iniciació a la ciència en aquesta etapa educativa. El tòpic triat va ser el dels canvis d'estat de l'aigua, de la xocolata i d'un polo flash. Es va apreciar una evolució de les idees i capacitats dels nens per formular prediccions i comprovar-les experimentalment. Es conclou que és possible aprendre sobre la relació entre "escalfar" o "refredar" i les transformacions entre el sòlid i el líquid. Molts arriben a caracteritzar cada producte segons el seu estat. Com a implicacions, s'estimen pertinents les activitats manipulatives acompanyades de preguntes i requeriment de prediccions des de l'inici d'educació infantil.

[en] Although not without difficulties and constrains, inquiry-based learning is currently considered one of the most suitable approaches when it is intended that children learn science by doing science. In order to promote this educational approach in Preschool Education, it was designed a teaching intervention through sequences of question-prediction-testing. It was implemented with 83 children 2 to 4 years old. The purpose of this experience was to use the inquiry-based learning model to initiate children in science. The chosen science content was related with changes of state of water, chocolate and ice pops. An evolution in the children's ideas and abilities to formulate predictions and to test them via experimentation was found. It is concluded that it is possible to learn about the effects of the actions "to heat" and "to chill" in the changes of the matter in solids and liquids. Many children can identify the characteristics of each product depending of its state of matter. Consequently, it is suggested to foster manipulative activities through formulating questions and asking for predictions from the beginning of Preschool Education.
[ca] Una de les característiques del català antic que no s'ha conservat, tret d'algunes restes dialectals, és la doble auxiliaritat dels temps de perfet, que es construïen amb haver o ésser (p. ex., ha parlat vs. és arribat). El primer ocorria en les construccions transitives i intransitives agentives, mentre que el segon era emprat en les estatives, esdevenimentals, resultatives de canvi d'estat i de lloc, intransitives pronominals, reflexives directes i passives. Tot i que la substitució de ésser per haver és un procés que es va desenvolupar sobretot durant l'edat moderna i que va culminar en la contemporània, en el català medieval ja se'n detecten indicis. En aquest article, partint del buidatge i de la classificació dels perfets del Curial, identifiquem les mostres en què haver ocorre en lloc de ésser, analitzem els factors que ho poden haver afavorit i els relacionem amb les vies d'entrada de haver assenyalades en treballs previs. Concloem que el Curial manté amb fermesa la doble auxiliaritat i que la innovació hi queda pràcticament restringida a les construccions impersonals relatives amb romandre, sobrar, venir, esdevenir i succeir, les quals contenen un datiu experimentador com a subjecte lògic.

[en] One of the characteristics of Old Catalan that has not been preserved, except for some dialectal remains, is double auxiliary of perfect tenses, which were built with haver 'have' or ésser 'be' (e.g. ha parlat vs. és arribat). Haver occurred in transitive and agentive intransitive constructions, while ésser was used in statives, eventives, resultatives of change of state and change of location, pronominal intransitives, direct reflexives and passives. Although the substitution of ésser for haver is a process developed mainly during Modern Age and culminated in contemporary times, signs of it can already be detected in Medieval Catalan. In this paper, starting from the extraction and classification of perfects in Curial e Güelfa, we identify the samples in which haver occurs instead of ésser, we analyze the factors that may have favored it and we relate them to the entry routes of haver indicated in previous works. We conclude that Curial e Güelfa firmly maintains double auxiliary, innovation being practically restricted to the relative impersonal constructions with romandre 'remain', sobrar 'be left over', venir 'come', esdevenir 'become' and succeir 'happen', which contain a dative experiencer as a logical subject.
[ca] L'escassa presència de dones en els estudis i en les carreres tecnològiques i d'enginyeria ha generat un important nombre de treballs teòrics, així com d'investigacions empíriques, que han tractat aquesta temàtica. Les polítiques d'atracció de talent femení han incidit positivament en la presència de dones en aquestes àrees, però encara continua sent minoritària. El present article aborda el problema des d'una altra perspectiva, examinant la cultura del mèrit i el sistema de progressió en aquestes carreres professionals. La metodologia adoptada és un estudi de cas sobre una escola d'enginyeria d'una universitat espanyola. S'hi analitzen els discursos dels professors tenint en compte el clima diferent en cada departament (entre altres factors, més o menys feminització). Els resultats indiquen que els canvis que s'hi han produït en els darrers anys han estat causats més per factors externs i estructurals, que no pas per la transformació de la cultura masculinitzada de les tecnologies i les enginyeries. Un altre resultat és que, tot i el discurs del mèrit, encara se segueixen justificant l'statu quo i l'exclusió social de les dones.

[en] The lack of women in technology and engineering studies and careers has yielded a high number of theoretical and empirical studies. Policies to attract female talent have had a positive influence, but women are still a minority in these areas. This paper addresses the question from other perspectives, exploring the culture of merit and the system of progression in these careers. The methodology is a case study in an engineering school at a Spanish university. The discourse of the teacher is analysed taking into account the different cultural climates that exist in different departments (among other factors, their being more or less feminised). The results indicate that the changes over recent years have been caused by external and structural factors rather than the transformation of the male culture in technology and engineering careers. Another result indicates that behind the official meritocracy lies a justification for the status quo and the consequent social exclusion of women.
[ca] Els adverbis locatius intransitius formen part d'un conjunt d'adverbis que poden ser caracteritzats com a descriptius, pel fet que assenyalen distincions per referència a diferents eixos espacials, i com a nominals, pel fet que presenten propietats comunes als substantius. Com a norma els adverbis intransitius no poden seleccionar un complement, ja que s'originaren a partir de la incorporació d'un element nominal a una preposició direccional (i. e. AD VALLEM > avall), però sí que poden aparèixer posposats a un substantiu escarit en construccions amb valor de direcció equivalents a ?el lloc per on' (i. e. riu avall) o d'orientació corporal (i. e. boca avall). Una anàlisi detallada dels exemples extrets del nostre corpus permet considerar que aquestes construccions s'originaren a partir de construccions més complexes introduïdes per una preposició (i. e. pel riu avall i de cara avall). D'acord amb l'anàlisi proposada, el canvi es produí a partir de l'elisió dels trets fonològics de la preposició i de la incorporació del nom al nucli preposicional buit. Aquests processos, a més, foren possibles pel fet que el nom tenia un significat que s'adeia al significat de ruta o d'orientació de la preposició elidida i al fet que aquest significat quedava reforçat per la predicació realitzada per l'adverbi direccional. El cas de la formació de la preposició cap a partir del substantiu cap suposa un pas més en el procés d'evolució dels elements implicats en aquestes construccions.

[en] Intransitive locative adverbs are part of an array of adverbs which may be characterized as descriptive, since they mark distinctions by reference to different spatial axis, and nominals, since they share properties with nouns. As a rule, intransitive adverbs can not select a complement due to the fact that they are originated by the incorporation of a nominal element to a directional preposition (i.e. AD VALLEM > avall), but they can appear in postposition with respect to a bare noun in constructions with a directional sense equivalent to 'the place through which' (i.e. riu avall) or implying physical orientation (i.e. boca avall). A detailed analysis of the examples extracted from our corpus allows the inference that these constructions derive from more complex constructions introduced by a preposition (i.e. pel riu avall and de cara avall). In accordance to the proposed analysis, the change was caused by the omission of the phonological features of the preposition and the incorporation of the noun to the empty prepositional head. Moreover, these processes were possible since the noun had an additional meaning matching the path or the orientation meaning transmitted by the omitted preposition and since this meaning was reinforced by the predication of the directional adverb. The formation of the preposition cap from the noun cap is another clear indicator of the evolutionary process of the elements involved in these constructions.
[ca] En aquest assaig es passa revista als principals moments de la integració europea des dels anys 1970 fins a la signatura del Tractat de Maastricht. Aquesta periodització serveix per demostrar que els resultats adquirits els anys 1990 poden interpretar-se més com a punt d'arribada dels desafiaments sorgits els 1970 que no pas com a programa de cara al nou ordre internacional que es va imposar després del final de la Guerra Freda.

[en] This essay reviews the main moments of European integration from the 1970s to the signing of the Maastricht Treaty. This periodization serves to demonstrate that the results acquired in the 1990s can be interpreted more as a point of arrival for the challenges that emerged in the 1970s than as a program for the new international order that was imposed after the end of the Cold War.
[ca] En el següent Treball Fi de Grau s'exposarà l'adaptació i implementació del actual sistema de seguretat aèria TCAS II en els UAVs. Per portar-ho a terme, es farà un estudi sobre com funciona l'algoritme del TCAS II en les aeronaus i es modificarà per a que tingui la mateixa utilitat i efectivitat en els UAVs. Un cop estudiat i modificat l'algoritme, aquest s'adaptarà al codi del programa de simulació aèria Mission Planner per a mostrar les seves funcionalitats en els UAVs. Finalment, es mostrarà mitjançant simulacions com amb aquest sistema els UAVs podrien compartir l'espai aeri de forma segura amb altres aeronaus.

[en] On the following Final Grade Work the adaptation and the implementation of the current flight security system TCAS II on the UAVs is going to be exposed. We are going to do a study about how works the TCAS II algorithm on the airplanes and it is going to be modified in order to get the same utility and effectiveness in the UAVs. Once the study and the modifications of the algorithm are done, this one is going to be adapted to the code of the simulation system Mission Planner in order to show its features on the UAVs. Finally, we will show through simulations how this system would allow the UAVs share the flight space with other airplanes in a safe way.
[ca] La identitat, com a concepte relacional, està molt vinculada a les idees de pertinença i, sobretot, de reconeixement. Es tracta, a més, d'un concepte amb moltes dimensions (política, religiosa, nacional, ètnica...). El no reconeixement d'una identitat provoca un sentiment d'humiliació en la població afectada. I aquesta emoció té importants conseqüències en l'àmbit dels conflictes internacionals, ja que s'entra en un "cercle viciós d'humiliació" caracteritzat per la venjança. Per tal d'il·lustrar aquesta argumentació teòrica, s'ha observat com el sentiment d'humiliació arran de la caiguda de la URSS i de la falta de reconeixement d'una "identitat soviètica", ha comportat l'ascens al poder de Putin i les seves accions agressives.

[en] Identity, as a relational concept, is closely linked to the ideas of belonging and, mainly, of recognition. Furthermore, it is a concept with many dimensions (political, religious, national, ethnic…). The non-recognition of an identity provokes a feeling of humiliation in the affected population. And this emotion has important consequences in the field of international conflicts, since it enters a "vicious circle of humiliation" characterized by revenge. To illustrate this theoretical argument, it has been observed how the feeling of humiliation at the fall of the USSR and the lack of recognition of a "Soviet identity" has led to Putin's rise to power and his aggressive actions.